วันอาทิตย์ที่ 17 มกราคม 2564
ดีอีเอส ให้ความมั่นใจ “หมอชนะ” ไม่ละเมิดข้อมูล-ทีมผู้พัฒนายังสนับสนุน
ดีอีเอส ให้ความมั่นใจ “หมอชนะ” ไม่ละเมิดข้อมูล-ทีมผู้พัฒนายังสนับสนุน
“พุทธิพงษ์”สยบดราม่า“หมอชนะ”ยืนยันทุกฝ่ายที่เกี่ยวข้องยังร่วมกันทำงานทั้งกลุ่มผู้พัฒนาแอปและสพร.เพื่อให้การใช้งานเป็นไปอย่างราบรื่นการปรับปรุงแอปล่าสุดหลังจากถ่ายโอนการดูแลให้รัฐคือเพิ่มความมั่นใจเรื่องข้อมูลส่วนบุคคลโดยให้ทีมผู้พัฒนาตัดฟังชั่นการทำงานของแอปหมอชนะออกหลายจุดเพื่อให้ใช้งานง่ายและไม่ลิดรอนสิทธิส่วนบุคคลของประชาชน
นายพุทธิพงษ์ปุณณกันต์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าปัจจุบันกลุ่มผู้พัฒนาแอป“หมอชนะ”ได้แก่กลุ่มCode For Publicและกลุ่มทีมงานอาสาหมอชนะMor Chana Volunteer Teamได้มีการส่งต่อ“หมอชนะ”จากกลุ่มอาสาสมัครมาสู่การกำกับดูแลจากทางรัฐบาลอย่างเต็มตัวแล้วเนื่องจากหลังการนำมาใช้งานเพื่อรับมือการระบาดโควิด-19รอบใหม่ตั้งแต่เดือนธันวาคม2563ซึ่งเป็นการระบาดในประเทศที่รุนแรงกว่ารอบแรกทำให้ปริมาณผู้ใช้งานจากประชาชนทั่วไปเพิ่มมากขึ้นทางศูนย์ปฏิบัติการศบค.และหน่วยงานที่เกี่ยวข้องตระหนักถึงการคุ้มครองข้อมูลส่วนบุคคลจึงได้ให้ผู้พัฒนาปรับปรุงโดยยกเลิกการขอข้อมูลส่วนบุคคลในการลงทะเบียนเช่นชื่อ-เบอร์โทรศัพท์ออกไม่ให้มีการได้มาหรือเก็บข้อมูลนั้นไว้เพื่อให้ประชาชนเกิดความมั่นใจนอกจากนั้นยังตัดฟังก์ชั่นการทำงานของแอปหมอชนะออกหลายจุดเพื่อให้ใช้งานง่ายและไม่ลิดรอนสิทธิส่วนบุคคลของประชาชนโดยมีการใช้งานเพียงการตรวจสอบหาบุคคลที่อยู่ในพื้นที่เดียวกับผู้ติดเชื้อเพื่อแจ้งเตือนเท่านั้น
“การพัฒนาแอปหมอชนะเกิดจากการร่วมมือกันของอาสาสมัครที่อยากให้มีแอปพลิเคชั่นในลักษณะติดตามตัวผู้ใช้งานเพื่อมาช่วยในการควบคุมการระบาดของโควิด-19โดยมีการพัฒนามาตั้งแต่เดือนมีนาคม2563โดยดีอีเอสได้ตรวจสอบแล้วว่ามีความมั่นคงปลอดภัยและไม่ละเมิดข้อมูลส่วนบุคคลจึงได้ให้การรับรองและมอบหมายให้สำนักงานพัฒนารัฐบาลดิจิทัล(สพร.)เป็นผู้ดูแลและสนับสนุนพื้นที่จัดเก็บข้อมูลในคลาวด์ของสพร.รวมทั้งตั้งคณะกรรมการธรรมาภิบาลข้อมูลมาตรวจสอบด้วยซึ่งแอปหมอชนะได้มีการใช้งานแล้วในกลุ่มภาคเอกชนบริษัทโรงงานต่างๆมาระยะหนึ่ง”นายพุทธิพงษ์กล่าว
ทั้งนี้เมื่อเกิดการระบาดรอบใหม่ในประเทศและรัฐบาลต้องการควบคุมมาตรการเข้มงวดเฉพาะจุดในพื้นที่การระบาดเพื่อไม่ให้มีผลกระทบกับเศรษฐกิจและการใช้ชีวิตของประชาชนในวงกว้างจึงเห็นความจำเป็นให้นำแอปหมอชนะมาใช้ติดตามผู้มีความเสี่ยงในการติดเชื้อเพื่อให้เข้ามารับการตรวจสอบ
โดยในการนำหมอชนะมาให้ประชาชนใช้นอกจากเพิ่มการปกป้องสิทธิส่วนบุคคลแล้วบางฟังก์ชั่นการใช้งานรวมถึงการจัดระดับความเสี่ยงของแต่ละบุคคลไม่ได้นำมาใช้ทำให้มีผลต่อองค์กรที่ใช้งานแอปหมอชนะมาก่อนหน้านี้สามารถใช้งานได้น้อยลง
“ดังนั้นกลุ่มอาสาสมัครผู้พัฒนาแอปหมอชนะจึงได้ออกคำชี้แจงเพื่อให้ทุกคนทราบว่าได้มอบแอปนี้ให้รัฐบาลนำไปใช้งานแล้วไม่ได้อยู่ในความดูแลของกลุ่มโดยทางกลุ่มยังให้การสนับสนุนการใช้งานของรัฐบาลต่อไป”นายพุทธิพงษ์กล่าว
รมว.ดีอีเอสกล่าวย้ำว่าขณะนี้ทุกฝ่ายที่เกี่ยวข้องยังร่วมกันทำงานทั้งกลุ่มผู้พัฒนาแอปและสพร.เพื่อให้การใช้งานเป็นไปอย่างราบรื่นและเพื่อรองรับปริมาณผู้ใช้งานที่เพิ่มมากขึ้นทำให้คลาวด์เก็บข้อมูลที่สพร.เริ่มไม่พอมาตั้งแต่ต้นปีนี้กระทรวงดิจิทัลฯจึงต้องให้ใช้คลาวด์กลางภาครัฐ(GDCC)ซึ่งดำเนินการโดยบริษัทโทรคมนาคมแห่งชาติจำกัด(มหาชน)หรือNTมารองรับในการเก็บข้อมูล
ทั้งนี้ขอให้ประชาชนมั่นใจได้ว่าการใช้งานของแอปหมอชนะนั้นศบค.และทุกหน่วยงานที่เกี่ยวข้องให้ความสำคัญในการไม่ละเมิดข้อมูลส่วนบุคคลและไม่ละเมิดสิทธิส่วนบุคคลกระทรวงดิจิทัลฯและสพร.ซึ่งรับผิดชอบในการทำงานของแอปพลิเคชั่นด้านเทคนิคก็กำกับดูแลตามหลักการดังกล่าวอย่างเคร่งครัดเพื่อสร้างความมั่นใจให้กับประชาชนที่ดาวน์โหลดหมอชนะเพื่อประโยชน์ของตัวท่านเอง
โดยเมื่อเย็นวันที่15มกราคมที่ผ่านมาเพจเฟซบุ๊กCode for Publicและเพจเฟซบุ๊กทีมงานอาสาหมอชนะMor Chana Volunteer Teamได้ออกแถลงการณ์การส่งต่อแอปหมอชนะจากกลุ่มอาสาสมัครไปสู่การกำกับดูแลจากทางรัฐบาลอย่างเต็มตัวโดยส่วนหนึ่งของแถลงการณ์ระบุว่ากลุ่มผู้พัฒนาจะไม่ได้เป็นผู้ดูแลแอปหมอชนะอีกต่อไปอย่างเป็นทางการและทั้งหมดนี้ก็เป็นไปตามที่ทางทีมผู้พัฒนาวางแผนกันไว้ว่าจะดูแลเพียงส่วนของโปรแกรมระบบเปิดในการพัฒนา(Open Source)ซึ่งหลังจากนี้ก็จะยังพัฒนาโอเพ่นซอร์สตัวเดิมต่อไปและเมื่อดูจากแถลงการณ์ในข้อที่ระบุว่า“การดำเนินการการส่งต่อให้รัฐบาลครั้งนี้คำนึงถึงสิทธิส่วนบุคคลเป็นสำคัญเช่นเดิมดังนั้นข้อมูลที่มีความละเอียดอ่อนอย่างเช่นเบอร์โทรศัพท์ข้อมูลทั้งหมดจะถูกลบทิ้งออกจากฐานข้อมูลรวมถึงตัวแอปได้ปิดฟีเจอร์ยืนยันตัวตนเป็นที่เรียบร้อยแล้วตั้งแต่เวอร์ชัน2.0.1ทำให้ผู้ใช้ใหม่จะไม่มีวิธีในการใส่เบอร์โทรตัวเองเข้าระบบอีกต่อไป”จะเห็นว่าทางกลุ่มผู้พัฒนาได้ดำเนินการตามคำร้องขอของรัฐบาลแล้วเพื่อให้ประชาชนมีความมั่นใจในเรื่องการคุ้มครองข้อมูลส่วนบุคคล
**************